भारत भ्रमणबाट रेलमार्ग, जलमार्ग, कृषिमा साझेदारीजस्ता एजेण्डा लिएर फर्किएका ओलीको आसन्न चीन भ्रमणका एजेण्डामा बृहत् मन्थन भइराखेको छ । सचिव, मन्त्रालय र मन्त्रिपरिषद्स्तरीय छलफल र निर्णयको क्रम क्रमशः बाक्लिएका छन् । अघिल्लो कार्यकालमा चीन भ्रमणमा जाँदा ओलीले द्विपक्षीय व्यापार विस्तार, पारवहन सुविधा, रेलमार्गलगायतमा एजेण्डा लिएर गएका थिए । त्यसमा खासै प्रगति नदेखिएको परिदृश्यमा हुन लागेको यो दोस्रो भ्रमणले पुराना योजनालाई कत्तिको गति दिन सक्छ, त्यो पर्खाइको विषय बनेको छ । अहिलेका एजेण्डा पुरानै विषयभन्दा फरक पनि छैनन् ।
